جمشید علی خان

مولانا جمشید علی خان ایک پاکستانی عالم دین ،شیخ الحدیث، مبلغ، تبلیغی جماعت کے بزرگ اور مدرسہ عربیہ رائیونڈ کے سابق شيخ الحديث تھے۔
مولانا جمشید کا تعلق ٹنڈو اللہ یار ، سندھ سے تھا۔

 تعلیم اور درس و تدریس 
مولانا جمشید دارالعلوم دیوبند سے فارغ التحصیل تھے. مولانا اشرف علی تھانوی کے صحبت یافتہ اور مولانا حسین احمد مدنی کے شاگرد خاص تھے۔ وہ حاجی عبد الوہاب کے خصوصی معتمد تھے۔ انھوں نے یورپ اور افریقہ اور خاص طور پر عرب دنیا میں بڑے پیمانے پر سفر کیے تھے۔ انھوں نے لاہور میں جامعہ اشرفیہ کی سرپرستی بھی کی۔

وہ مشہور عالم دین مولانا طارق جمیل سمیت کئی علما کے استاد تھے۔

 وفات 
3نومبر 2014ء، لاہور میں دماغی شریان کی وجہ سے مختصر علالت کے بعد تقریبا 85 سال کی عمر میں وفات پاگئے. ان کی نماز جنازہ تبلیغی اجتماع پنڈال کے میں ان کے بیٹے اور جانشین مولانا عبید اللہ خورشید صاحب نے پڑھائی۔ بعد ازاں ، انھیں تبلیغی مرکز، رائے ونڈ کے قبرستان میں دفن کر دیا گیا۔

 حوالہ جات 

زمرہ:تبلیغی جماعت کی شخصیات
زمرہ:دار العلوم دیوبند کی شخصیات
زمرہ:پاکستانی اسلامی مذہبی رہنما
زمرہ:دیوبندی شخصیات